open-index/open-wikipedia-markdown huggingface dataset:
As Rebuiras, Cesullas, Cabana de Bergantiños

**As Rebuiras** é un lugar da parroquia de Cesullas no concello coruñés de Cabana de Bergantiños na comarca de Bergantiños. Tiña 15 habitantes no ano 2018 segundo datos do Instituto Nacional de Estadística dos cales eran 3 homes e 12 mulleres.

## Lugares e parroquias
### Lugares de Cesullas
### Parroquias de Cabana de Bergantiños
Paul Tortelier

**Paul Tortelier**, nado o 21 de marzo de 1914 e finado o 18 de decembro de 1990, foi un compositor e violoncellista francés.

## Traxectoria 
Tortelier naceu en París. Seus pais animárono na aprendizaxe do violoncello, e aos 12 anos entrou no Conservatorio de París. Gañou o primeiro premio de violoncello no Conservatorio cando tiña 16 anos, e comezou a dar clases de harmonía con Jean Gallon.

En 1935, entrou na Orquestra Filharmónica de Monte Carlo, na que estivo ata 1937. Deu concertos baixo a batuta de Bruno Walter e Arturo Toscanini, e tocou tamén a parte de solista en *Don Quixote* de Richard Strauss. Esta obra asociouse dende aquela a Tortelier, quen a tocou en numerosos concertos e a gravou.

## Véxase tamén
### Ligazóns externas
* cellist.nl: Biografía de Tortelier 
* cello.org: Biografía de Tortelier
* CD *May Music Save Peace*
Diario de Operaciones del Sexto Cuerpo del Ejército

O ***Diario de Operaciones del Sexto Cuerpo del Ejército*** foi unha publicación editada na cidade de Lugo entre maio de 1811 e polo menos 1813. Está considerado o primeiro periódico da cidade e da provincia de Lugo; deste xeito, Lugo converteuse na terceira cidade de Galicia que viu saír un periódico, despois de Santiago de Compostela e A Coruña.

## Historia 
O *Diario de Operaciones...* era un periódico de guerra e facíase nunha imprenta portátil que levaba consigo o cuartel xeral deste corpo militar. Foi editado polo Sexto Corpo do Exército español, que se instalou en Lugo durante a Guerra de Independencia. 

As información castrenses eran o principal elemento da publicación, pero non o único. Así, mentres se daba conta da evolución da campaña, tamén se inserían outras noticias de carácter rexional e local. Publicábanse, por exemplo, bandos, destinados á poboación en xeral. E as informacións bélicas non se referían só á actividade do sexto corpo, senón á doutras compañías e serve para poder seguir o desenvolvemento das accións durante a Guerra de Independencia. Así, o número correspondente ao 31 de outubro de 1813, refírese á batalla de San Marcial.

Publicábase en idioma castelán e contiña habitualmente catro páxinas, aínda que non son raros os números con follas soltas. Aínda que se denominaba diario, non saía todos os días, e houbo etapas nas que se editou sen periodicidade regular.

Cesou de publicarse cando o sexto corpo do exército abandonou Lugo.

## Cuestións a debate 
As referencias ao *Diario de Operaciones...* baséanse en documentación de terceiros. A diferenza dos seus predecesores de Santiago e A Coruña, non parece que queden exemplares da publicación en Galicia. Este aspecto dificulta que os historiadores poidan datalo de xeito preciso. Sábese que o primeiro número é de maio de 1811, aínda que non o día exacto. O número nove é do 21 de xullo dese ano, o que desmente a teoría de Manuel Soto Freire de que apareceu en 1812.

A inclusión de noticias non castrenses fai que o *Diario de Operaciones...* sexa considerado un periódico ao uso e non un boletín oficial máis. Haberá que agardar ata 1857 para atopar o primeiro periódico xeneralista de Lugo, *La Aurora del Miño*. Entre 1813 e 1857 saíron na cidade o descoñecido *Diario Constitucional* (1820), o *Boletín Oficial de la Provincia* (1834, que aínda se segue a editar) e o *Boletín Oficial del Obispado de Mondoñedo* (1856).

O nome de *Diario de Operaciones del Sexto Cuerpo del Ejército* é o asumido pola meirande parte dos historiadores, aínda que hai outros que dan outros nomes: *Boletín del Sexto Cuerpo del Ejército*, *Estado Mayor. Sexto Ejército. Resultado de las Operaciones de este Ejército* ou *Cuerpo de Operaciones*. Con todo, semella que estes outros títulos son ou partes da publicación ou nomes que levou nalgún número solto.

## Notas 
## Véxase tamén 
### Bibliografía 
* 
* 
* 

* 
* 
### Outros artigos 
* Lista de publicacións impresas da provincia de Lugo
San Fins, Cesullas, Cabana de Bergantiños

**San Fins** é un lugar da parroquia de Cesullas no concello coruñés de Cabana de Bergantiños na comarca de Bergantiños. Segundo o Instituto Nacional de Estadística en 2018 tiña 23 habitantes (dez homes e trece mulleres).
## Toponimia 
O topónimo **San Fins** é un haxiotopónimo referido a Fiz de Xirona e débese á presenza no lugar da capela de San Fins do Castro. Neste lugar celébrase todos os 1 de agosto a romaría de San Fins do Castro e o día 2 a festa en honor a Virxe dos Remedios.

## Lugares e parroquias 
### Lugares de Cesullas 
### Parroquias de Cabana de Bergantiños
Orella (homónimos)

O termo **orella** pode referise a:
*Unha **orella**, un dos órganos que proporcionan o sentido do oído nos animais.
*Unha **orella**, un doce típico do Entroido.
Polyaigos

**Polýaigos** (grego: Πολύαιγος) é unha illa  grega das Cícladas preto de Milos e Kímolos. É parte da comunidade de Kimolos (Κοινότητα Κιμώλου). O seu nome significa "cabras", xa que está habitada só polas cabras.

Ao longo do seu eixo máis longo, ten 6&nbsp;km e o máis curto 4,3&nbsp;km de ancho. Ten unha superficie de aproximadamente 18&nbsp;km² e unha lonxitude costeira de 22–27&nbsp;km. Atópase moi preto da illa de Kimolos (2&nbsp;km ao noroeste de Polyaigos) e a illa de Milos (6,2&nbsp;km ao oeste de Polyaigos). Hai dous montes, Stroggylo que se eleva a 330 m e Psilo Vouno de 370 m.

A illa é en gran medida, de propiedade da igrexa ortodoxa grega, que a subarrenda partes dela aos pastores locais das próximas illas de Milos e Kimolos.

A súa poboación de cabras mantén Polyaigos como unha illa deserta. Ten, con todo, algunhas magníficas praias, principalmente na parte sur da illa, así como moitas covas de superficie, que serven de refuxio a unha poboación cada vez menor de foca monxe do Mediterráneo (*Monachus  monachus*).

## Notas 
## Véxase tamén
* Lista de illas de Grecia

### Ligazóns externas 
* Mapa de localización
PO-255

A **PO-255** (na provincia de Pontevedra), é unha estrada da Rede Primaria Complementaria da Xunta de Galicia que une as localidades de Ponte Caldelas e Petán (A Cañiza); atravesa os concellos de Ponte Caldelas, A Lama, Fornelos de Montes, Covelo e A Cañiza. Ten unha lonxitude de 41,18 quilómetros e iníciase nun cruzamento coa PO-532 en Ponte Caldelas e finaliza nun cruzamento coa N-120 en Petán (A Cañiza). É un tramo da antiga C-531 que unía Vilagarcía de Arousa con Xinzo de Limia.

## Notas
Xosé Antón Bao

**Xosé Antón Bao Abelleira,** nado en Lugo o 29 de marzo de 1964, é un político galego, ex-tenente de alcalde do concello de Lugo. Foi un dos homes fortes do Bloque Nacionalista Galego na provincia de Lugo. Durante un tempo, foi presidente do Club Baloncesto Breogán, aínda que de xeito provisional, por ser a Deputación o principal accionista do club.

## Traxectoria 
Pasou a infancia na casa familiar de Cruzul, ata que se instalou en Lugo en 1991. Licenciado en Filoloxía Galego-Portuguesa pola Universidade de Santiago, é profesor de Lingua galega e Literatura de Secundaria. O seu primeiro destino foi Becerreá, localidade na que saíu elixido concelleiro polo BNG en 1995.

No ano 2004, encabezou a candidatura do BNG para o Congreso dos Deputados, nas eleccións xerais de marzo. Non saíu elixido. No ano 2005, accedeu á Deputación Provincial de Lugo, en substitución de Fernando Blanco Álvarez, nomeado daquela conselleiro de Industria. Nas eleccións municipais de 2007, conseguiu acta de concelleiro en Lugo e foi elixido deputado provincial. A alianza entre o PSOE e o BNG permitiulle acceder á vicepresidencia primeira da Deputación até 2011 para centrarse nas tarefas do concello.

Foi membro do consello nacional do BNG dende 2007. Dende 2009, tamén foi o responsable do partido na comarca de Lugo-Centro. En 2013, renunciou á acta de concelleiro de Lugo por motivos persoais, e retornou á súa praza como profesor de ensino medio.

Membro da CIG-Ensino e da Asociación Socio Pedagóxica Galega, ten realizado investigacións sobre Fuco Gómez, persoeiro clave na cultura galega na Habana durante os anos 20 e 30 do século XX.

## Notas
Marco Antonio Boronat

**Marco Antonio Boronat Gimeno**, nado en Donostia o 9 de xuño de 1947, é un exfutbolista e adestrador de fútbol español. Xogaba de dianteiro.

## Traxectoria 
Xogou durante moitos anos na Real Sociedad, até 1977. Estivo ligado á Real Sociedad durante 26 anos, primeiro como xogador e despois como técnico. Colgou as botas en 1977, despois do cal pasou a traballar como preparador físico no club donostiarra. Foi segundo de Alberto Ormaetxea e de John Benjamin Toshack durante dez tempadas. En maio de 1989 fíxose cago do equipo donostiarra en substitución de Toshack, quen xa se comprometera co Real Madrid, tras clasificar ao equipo para a Copa da UEFA na tempada 1989–90. En xaneiro de 1991 decide deixar o cargo, sendo substituído por Javier Expósito e ese mesmo ano é contratado polo Deportivo da Coruña pero non chega a rematar a tempada 1991–92, ocupándose do equipo coruñés Arsenio Iglesias a falta de 8 partidos.

Despois adestrou sen demasiado éxito ao Real Valladolid, Badajoz e Las Palmas. En febreiro de 1997, tras dous anos sen adestrar, substitúe a Txutxi Aranguren á fronte do Deportivo Alavés que se atopaba en postos de descenso, conseguindo a permanencia en Segunda División. En xaneiro de 1998 é contratado polo Logroñés en substitución de Víctor Muñoz, evitando novamente o descenso.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
C-531

[dereita|miniatura|[Fito (sinal)|Fito miriamétrico 120 da estrada, en Ponte Caldelas.]]

A **C-531** era a denominación da antiga estrada comarcal que unía Xinzo de Limia e Vilagarcía de Arousa, cun percorrido de 151&nbsp;km.

## Percorrido
Atravesaba Celanova, Cortegada, A Cañiza, Ponte Caldelas e Pontevedra. A denominación de **C-531** responde á nomenclatura utilizada nas estradas nacionais de España.
Esta estrada encóntrase dividida nos seguintes treitos:
;Provincia de Ourense (54,5&nbsp;km)
*OU-531: Xinzo de Limia - Cortegada (51,3&nbsp;km)
*OU-904 e tramo urbano de Cortegada (2,5&nbsp;km)
*OU-801: Cortegada - ponte sobre o río Miño (0,7&nbsp;km)

;Provincia de Pontevedra (97,5&nbsp;km)
*PO-400: Ponte sobre o Miño - Filgueira (1,1&nbsp;km)
*PO-406: Filgueira - A Cañiza (10,3&nbsp;km)
*N-120: A Cañiza - Petán (4,3&nbsp;km)
*PO-255: Petán - Ponte Caldelas (41,2&nbsp;km)
*PO-532: Ponte Caldelas - Pontevedra (14,2&nbsp;km)
*Tramo urbano de Pontevedra (2,2&nbsp;km)
*PO-531: Ponte da Barca - Baión (19&nbsp;km)
*N-640a:  Baión - Vilagarcía de Arousa (3,9&nbsp;km)
*Tramo urbano Vilagarcía de Arousa (1,3&nbsp;km)

Durante a ditadura de Miguel Primo de Rivera construíuse unha ponte de ferro e pedra para cruzar o río Miño entre Filgueira e Cortegada, preto do lugar da Barca, hoxe aldea abandonada. En 2008 foi inaugurada unha nova ponte, A Ponte Nova, 200 metros río arriba.
## Notas
Ángel del Castillo

**Ángel del Castillo López**, nado na Coruña o 24 de xaneiro de 1886 e finado na mesma cidade o 14 de marzo de 1961, foi un historiador e arqueólogo galego, cronista oficial da Coruña. Foi membro de varias academias, fundacións e institucións culturais de diversa índole.

## Traxectoria 
miniatura|Ángel del Castillo en 1933.
Foi un erudito de tardía formación, pois non puido iniciar a formación universitaria até cumpridos os corenta anos. Gran parte da súa vida estivo adicada á docencia, exercéndoa na Escola de Comercio, academias particulares e a Universidade de Santiago de Compostela. En 1905 foi elixido membro adxunto da Real Academia Galega, integrándose coma membro numerario en 1927. En 1924 entrou a formar parte do Seminario de Estudos Galegos.

Militante de Acción Republicana, na República foi nomeado gobernador civil de Pontevedra o 22 de maio de 1932, permanecendo no cargo ata o 14 de setembro de 1933.

A súa achega á defensa, clasificación e preservación do patrimonio artístico galego é de grande importancia, destacando a súa obra *Inventario de la riqueza monumental y artística de Galicia* (Editorial de los Bibliófilos Gallegos 1972, reeditado en 1987 e en 2008), con introdución e bibliografía de José Filgueira Valverde.

Ademais, escribiu unha novela curta *A Dona das Torres*, Lénda Galega, de 21 páxinas, publicada o 22 de agosto de 1925 no número 12 da revista *Lar*. Trátase dunha lenda ambientada no século XV, con notas históricas e documentais que aumentan o atractivo da narración, transformándoa nun relato pseudohistórico.

Desde 1946 foi o cronista oficial da cidade da Coruña e desde 1951 tamén da provincia homónima.

## Recoñecementos 
Foi nomeado Cabaleiro da Lexión de Honra polo goberno francés en 1934.

## Galería de imaxes 
## Notas 
## Véxase tamén 
### Bibliografía 
* 
* 
* 
*
Riovello

Como topónimo **Riovello** pode referirse a:

;En Galiza
***Riovello**, lugar da parroquia da Barqueira, no concello de Cerdido;
***Riovello**, lugar da parroquia de San Xoán de Moeche, no concello de Moeche.

## Véxase tamén
### Outros artigos
***O Río Vello**, lugar da parroquia de Arzúa, no concello de Arzúa.
As Lamas, Moimenta, Lalín

**As Lamas** é un lugar da parroquia de Moimenta, no concello pontevedrés de Lalín, na comarca do Deza. Segundo o Instituto Galego de Estatística, tiña 18 habitantes en 2024 (11 homes e 7 mulleres), o que supón un aumento con respecto a 2008, cando tiña 12 habitantes.

## Toponimia 
O orónimo provén do latín , e indica un lugar con lama ou lodo.

## Lugares e parroquias 
### Lugares de Moimenta 
### Parroquias de Lalín 
## Notas
Jesús Aranguren

**Jesús Aranguren Merino**, coñecido como **Txutxi Aranguren**, nado en Portugalete o 26 de decembro de 1944 e finado en Barakaldo o 21 de marzo de 2011, foi un futbolista e adestrador de fútbol español. Xogaba de defensa e pasou toda a súa carreira no Athletic Club.

## Traxectoria 
### Como xogador 
Aranguren formou parte do Sestao Sport e Athletic Club de Bilbao, onde debutou con 17 anos en Primeira División. Foi internacional xuvenil, Sub-21 e militar, proclamouse dúas veces campión de Copa.

### Como adestrador 
Adestrou ao Athletic Club en categorías infantil e xuvenil, dirixindo uns partidos ao primeiro equipo en 1992 tras a saída de Iñaki Sáez, á Selección Biscaíña, Bilbao Athletic, Deportivo Alavés, Recreativo de Huelva, Cartagena FC en Segunda División, Levante Unión Deportiva, Deportivo da Coruña, CD Logroñés, Sporting de Xixón e, de novo, ao Deportivo Alavés, desde o inicio da tempada 1994-95, co que logrou o ascenso. Á beira do cesamento en dúas ocasións durante a campaña 1995-96, renovou como adestrador do primeiro equipo e como director xeral, en lugar de Javier Zubillaga, a finais de campaña. Ocupou diversos postos na estrutura técnica do Athletic Club.

Foi cesado, tras unha campaña moi pobre, o domingo 16 de febreiro de 1997, tras a derrota por 2-3 ante o Real Mallorca. Tras varios anos adestrando ao FC Cartagena, onde deixou un gran recordo, Aranguren regresou ao Deportivo Alavés para facerse cargo do equipo filial.

O 29 de abril de 2003 substituíu a José Manuel Esnal "Mané" á fronte do primeiro equipo até o final da tempada. Tras non conseguir enderezar o rumbo do equipo, que rematou por descender de categoría, Aranguren regresou a adestrar ao Deportivo Alavés B, até xuño de 2004.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Real Academia das Ciencias de Suecia

A **Real Academia das Ciencias de Suecia** (en sueco: *Kungliga Vetenskapsakademien*), foi fundada en 1739 polo rei Federico I, é unha das Academias Reais en Suecia. A academia é unha organización independente, cuxas actuacións están encamiñadas a promover as ciencias, especialmente ciencias naturais e as matemáticas. Os comités da Academia tamén actúan como tribunal de selección para o Premio Nobel de Física, Química e o de Ciencias Económicas.

## Véxase tamén 
### Outros artigos 
* Premio Nobel

### Ligazóns externas 
* Real Academia das Ciencias de Suecia
Club Deportivo Logroñés

O **Club Deportivo Logroñés** foi un club de fútbol español da cidade de Logroño, na (Rioxa). Foi fundouse o 30 de maio de 1940 e actualmente, tras ser excluído do Grupo 16 de Terceira División por unha dobre incomparecencia, non se atopa inscrito en ningunha competición.

É o único equipo da Rioxa que xogou na Primeira División, categoría na que militou nove tempadas. Debido a problemas financeiros, foi substituído como equipo referente na cidade por UD Logroñés e SD Logroñés.

## Historia 
Entre os anos 1987 e 1997 estivo nove tempadas en Primeira División.

## Estadio 
O club exerce de local no estadio Las Gaunas, que foi inaugurado o 28 de febreiro de 2002 e ten capacidade para 16.000 espectadores.

## Datos do club 
* **Tempadas en Primera División:** 9
** **Mellor posto na Liga:** 7º na tempada 1989–90
** **Peor posto na Liga:** 22º na tempada 1996–97
** * **Posto na Clasificación histórica de Primeira División**: 33º
* **Tempadas en Segunda División:** 18
* **Tempadas en Segunda División B:** 11
* **Tempadas en Terceira División:** 30

## Xogadores 
### Xogadores famosos 
## Adestradores famosos 
:*Categoría principal: Adestradores do CD Logroñés.*
*  Javier Irureta
*  Miguel Ángel Lotina
*  Víctor Muñoz
*  Juande Ramos
*  Quique Setién

## Notas 
## Véxase tamén 
* Sociedad Deportiva Logroñés
* Unión Deportiva Logroñés

## Ligazóns externas 
* Sitio web oficial
* Sitio web no oficial
Der er et yndigt land

***Der er et yndigt land*** (do dinamarqués: *Hai unha fermosa terra*) é o himno nacional civil de Dinamarca. Se está presente a familia real emprégase o himno real Kong Christian stod ved højen mast. A letra foi escrita en 1819 por Adam Oehlenschläger e levou o lema: "Ille terrarum mihi praeter omnes Angulus ridet" (Horacio). A música foi composta en 1835 por Hans Ernest Krøyer, e logo modificada por Th. Laub e Carl Nielsen.

## Letra 
## Véxase tamén 
### Outros artigos 
* Kong Christian stod ved højen mast

### Ligazóns externas 
* [Arquivo MP3](https://web.archive.org/web/20060619131234/http://www.navyband.navy.mil/anthems/ANTHEMS/Denmark%20(National%20Anthem).mp3)
* Arquivo MIDI
Cristianismo ortodoxo (homónimos)

O **cristianismo ortodoxo**, como póla do cristianismo, está integrado polas tradicións relacionadas coa filosofía oriental, en oposición ás tradicións occidentais, representadas polo catolicismo. O cristianismo ortodoxo pódese referir a:
* Calquera teoloxía cristiá que se considera a correcta en comparación con outra polos seus adherentes.
* O **cristianismo ortodoxo**: a doutrina e conxunto de crenzas compartidas pola Igrexa ortodoxa e polas Igrexas ortodoxas non canónicas, algunhas das cales teñen unha antigüidade que remóntase aos doce apóstolos. É a terceira das tres grandes comunidades cristiás, despois do catolicismo e do protestantismo.
* As **igrexas ortodoxas orientais**, xurisdicións que se escindiron do corpo da Igrexa ao rexeitar a Cristoloxía emanada do Concilio Ecuménico de Calcedonia o ano 451.
* **Igrexas orientais**, as que se desenvolveron dende os primeiros tempos do cristianismo nas rexións do Imperio romano situadas baixo a órbita cultural de Bizancio e a lingua grega.
Miguel o Valente

miniatura|Gravado de Miguel o Valente

**Miguel o Valente** (en romanés, *Mihai Viteazul*, en húngaro *Vitéz Mihály*), nado en 1558 e finado o 9 de agosto de 1601, foi un voivoda de Valaquia (1593-1601), Príncipe de Transilvania (1599-1600) e de Moldova (1600).

Durante o seu reinado, que coincidiu cunha guerra entre os Habsburgo e os otománs, ese tres principados que forman o territorio da actual Romanía e a República Moldova, uníronse por primeira vez baixo un mesmo dirixinte romanés, aínda que a unión durou apenas seis meses. Aínda así, Miguel o Valente é considerado un grande heroe nacional en Romanía, e a súa figura é invocada no himno de Romanía.
Brașov

**Brașov** (en húngaro: *Brassó*) é a capital do distrito (județ) localizado no centro de Romanía, ao sueste da rexión histórica de Transilvania, o Condado de Braşov. Foille outorgado o título de cidade-mártir pola participación dos seus cidadáns na Revolución romanesa de 1989.

Conforme ao censo de 2002, ten 283.901 habitantes. A estación de inverno Poiana Brașov está a 12&nbsp;km do centro do concello, dispoñendo dunha infraestrutura desenvolvida para a práctica dos deportes de inverno.

A patroa da cidade é a Virxe María. A súa estatua está encima dun dos contrafortes da Igrexa Negra, que está orientado cara á Casa Sfatului, co escudo de Brașov esculpido debaixo, en relevo.
PO-531

A **PO-531** (na provincia de Pontevedra), é unha estrada da Rede Primaria Básica da Xunta de Galicia que une as localidades de Pontevedra e Baión (Vilanova de Arousa); atravesa os concellos de Pontevedra, Poio, Barro, Meis e Vilanova de Arousa. Ten unha lonxitude de 18,80 quilómetros e iníciase no centro de Pontevedra e finaliza nun cruzamento coa VG-4.7 en Baión (Vilanova de Arousa). É un tramo da antiga estrada comarcal C-531 que unía Xinzo de Limia con Vilagarcía de Arousa.

## Percorrido 
Parte da ponte da Barca, pasando pola Barca e O Vao (concello de Poio), Campañó e Alba (concello de Pontevedra), antes de internarse na parroquia de Curro (concello de Barro), onde se cruza coa AP-9 e conecta coa AG-41 (cara a Sanxenxo) e coa PO-300 (cara a Cambados). Chegando á final coa VG-4.7 e a estrada N-640 ao Carril (concello de Vilagarcía de Arousa).

## Notas
Frías

**Frías** é un concello español da provincia de Burgos (Castela e León). A súa poboación é de 277 habitantes (INE 2012). Atópase a 73&nbsp;km de Burgos.

## Demografía
Evolución da poboación de Frías dende 1887 ata agora:

ImageSize  = width:500 height:400
PlotArea   = width:400  height:350 left:50 bottom:45

DateFormat = yyyy
Period     = from:0 till:1500

TimeAxis   = orientation:vertical
ScaleMajor = unit:year increment:50 start:0
Colors= 
  id:AO  value:yellow
  id:AA  value:blue
  id:AB  value:orange
  id:AC  value:blue
  id:AD  value:yellow
  id:AE  value:blue
  id:AF  value:orange
PlotData=
  width:25 mark:(line,white) align:left fontsize:7

  bar:1887      from:0 till:1265 color:AO
  bar:1900      from:0 till:1100 color:AA
  bar:1930      from:0 till:980 color:AB
  bar:1950      from:0 till:851 color:AC
  bar:1970      from:0 till:475 color:AD
  bar:2001      from:0 till:257 color:AE
  bar:2008      from:0 till:279 color:AF

## Política
O repartimento de escanos quedou deste xeito:

IU-LV
PP
PSOE
Outros
Total

**2015**
0
1
6
0
**7**

[miniatura|700px|centro|Vista da cidade máis pequena de España, co seu [Castelo de Frías|castelo]]

## Véxase tamén
### Ligazóns externas
*Páxina oficial do concello
Helsingborg

**Helsingborg** é unha cidade e un municipio da comarca de Skåne en Suecia situado á beira do estreito de Öresund. Helsingborg tamén é o municipio que se sitúa máis preto de Dinamarca en Suecia. No ano 2017 a cidade tiña unha poboación de 108 334 habitantes, mentres que o municipio tiña 143 671.

Varias compañías ofrecen o servizo de transbordador a Elsinor en Dinamarca un servizo que cobre o traxecto en máis ou menos 20 minutos.

Área total: 347&nbsp;km²
Lund

**Lund** é unha cidade que se atopa no país escandinavo de Suecia, concretamente situada no condado de Skåne.

## Datos xeográficos 
A finais da década 2000 - 2009 a poboación rondaba os 100.000 habitantes. Abarca unha superficie de 443&nbsp;km². Está a 80 msnm. Posúe unha universidade propia ademais de ser un importante enclave científico e industrial.
Umeå

**Umeå** é unha cidade que se atopa no país escandinavo de Suecia, concretamente situada no condado de Västerbotten; a 600&nbsp;km a Norte de Estocolmo.

## Datos xeográficos 
A finais da década 2000 - 2009 a poboación rondaba os 110.700 habitantes. Abarca unha superficie de 2.331,4&nbsp;km². A universidade de Umeå foi inaugurada nos anos 1950.
Gävle

**Gävle** é unha cidade que se atopa no país escandinavo de Suecia,concretamente situada no condado de Gävleborg.

## Datos xeográficos 
En 2017 a poboación alcanzaba os 100 603 habitantes. Abarca unha superficie de 1,485.1&nbsp;km². Gävle atópase situada no Mar Báltico preto da desembocadura do río Dalälven.

## Notas
Borås

**Borås** é unha cidade que se atopa no país escandinavo de Suecia. Foi recoñecida como cidade en 1621.

Tivo un importante desenvolvemento na súa industria téxtil a finais do século XIX e comezos do século XX, e sede de importantes firmas comerciais de vendas por catálogo (*mail order*). O carácter comercial da súa historia naceu cos comerciantes ambulantes, chamados *knalle* ou *knallarna*, que percorrían a rexión no século XVI, vendendo os seus produtos.

Actualmente segue mantendo a súa calidade de *situación xeográfica estratéxica* ao ser un punto central entre as cidades de Gotemburgo, Jönköping e tamén da veciña Noruega; sendo sede de importantes centros comerciais e industriais, e de puntos turísticos e culturais.

É tamén unha cidade universitaria, xa que a Högskolan i Borås (Escola Superior de Borås) acolle distintas titulacións superiores, repartidas entre dous centros:  a Textilhögskolan (Escola Superior de Estudos téxtiles) e a Bibliotekshögskolan (Escola de Biblioteconomía). En 2017 a universidade contaba con 11 000 estudantes e 730 traballadores aproximadamente.

Integrados neste campus destacan o Museo Téxtil e o Textile Fashion Center.

## Datos xeográficos 
A finais de 2017  tiña unha poboación de 111 026  habitantes, cunha idade media de 40.6 anos. Abarca unha superficie total de 29.61&nbsp;km cadrados.

## Distritos 
Subdistrito municipal de Göta
* Göta
* Kristineberg
* Dammsvedjan
* Hedvigsborg

Subdistrito municipal de Sjöbo
* Sjöbo
* Erikslund

Subdistrito municipal de Brämhult
* Brämhult
* Trandared
* Hulta
* Hässleholmen

Subdistrito municipal de Norrby
* Norrby
* Byttorp
* Tullen
* Hestra

Subdistrito municipal de Centrum (centro)
* Centrum
* Villastaden
* Norrmalm

Subdistrito municipal de Sandhult
* Sandared
* Sandhult
* Sjömarken

## Vida cultural 
Un dos eventos culturais máis importantes é a edición anual de No Limit, un certame de arte de rúa que congrega numerosos artistas que realizan murais, instalacións e esculturas por toda a cidade, convertendo desta maneira o espazo público nunha sala de exposición aberta. A primeira edición tivo lugar en setembro de 2014. Este certame ten alcanzado moita proxección tanto a nivel nacional como internacional.

## Galería de imaxes 
## Notas 
## Véxase tamén 
### Ligazóns externas 
* Páxina web oficial da cidade
Canduas, Canduas, Cabana de Bergantiños

**Canduas** é un lugar da parroquia de Canduas no concello coruñés de Cabana de Bergantiños na comarca de Bergantiños. Tiña 130 habitantes no ano 2018 segundo datos do Instituto Nacional de Estadística dos cales 61 eran homes e 69 mulleres.

## Lugares e parroquias
### Lugares de Canduas
### Parroquias de Cabana de Bergantiños
O Buzaco, Canduas, Cabana de Bergantiños

**O Buzaco** é un lugar da parroquia de Canduas no concello coruñés de Cabana de Bergantiños na comarca de Bergantiños. Segundo o Instituto Nacional de Estadística en 2018 tiña 26 habitantes (11 homes e 15 mulleres). Sitúase xunto ao Buzaco (Cesullas).

## Lugares e parroquias 
### Lugares de Canduas 
### Parroquias de Cabana de Bergantiños
Alborada (Monforte de Lemos)

***Alborada*** foi un xornal que se publicou en Monforte de Lemos entre 1923 e 1928.

## Historia e características 
Subtitulado *Diario de Monforte de Lemos*, apareceu o 31 de agosto de 1923. É un dos poucos (se non o único) xornais de ámbito rexional editado fóra das sete grandes cidades de Galicia.

O xornal foi fundado por Manuel Baamonde Robles, Gonzalo Sánchez-Taíz, o seu irmán Fernando e Manuel Hermida Balado. Os catro fundadores repartíronse os cargos. Gonzalo Sánchez-Taíz asumiu a dirección; o seu irmán, a administración; Baamonde, a xerencia, e Hermida, a xefatura de redacción.

*Alborada*, a diferenza doutros periódicos, tiña imprenta propia. Os fundadores compráronlla ao lugués Antonio Fernández Piñeiro e engadíronlle a primeira linotipia coa que contou a provincia de Lugo. Ademais da linotipia e as pretensións rexionais, este periódico foi innovador por ser o primeiro da historia de Monforte que saía á rúa cada día.

Custaba dez céntimos e publicaba regularmente catro páxinas, aínda que algúns días subía ata as seis.

Era un periódico local pero dáballe grande importancia á información do resto do mundo, tanto a galega como a nacional e a internacional. Estas dúas últimas cubríaas cos despachos da axencia de noticias Febus, precedente de EFE. Nas súas páxinas tamén recolleu colaboracións de Azorín, Antón Villar Ponte, Ramón Gómez de la Serna e, entre outros, Lois Peña Novo.

A idea dos fundadores era converter *Alborada* nun xornal de ámbito galego. Para iso contaban coas boas comunicacións das que dispuña Monforte, daquela un dos principais centros ferroviarios de Galicia. Pero aquel inverno de 1923 foi moi duro e as nevaradas impediron o paso dos trens e os camións, facendo que o xornal non chegara a tempo ao seu destino. Por iso, pechou as súas portas na primavera de 1924.

### Segunda etapa 
Xusto dous anos despois, en 1926, *Alborada* volveu a saír á rúa, promovido desta volta por Gonzalo Sánchez-Taíz. Foi unha experiencia máis modesta e igual de curta, porque pechou a finais de 1927 ou comezos de 1928. Nesta etapa, o xornal tivo que enfrontar un problema maior: as multas por incumprir a lei de prensa de Miguel Primo de Rivera.

## Notas 
## Véxase tamén 
### Bibliografía 
* 
* 
* 
* 
### Outros artigos 
* Lista de publicacións impresas da provincia de Lugo
Alborada

**Alborada** pode referirse a:

*o tempo que transcorre desde o resplandor da alba até a saída do Sol;
*Alborada, nome galego de muller de orixe latina.
*un poema de orixe popular, a miúdo cantado, que foi recollido pola elaboración culta desde a Idade Media. Tamén se chama alba.
*un xénero musical tradicional galego, esencialmente instrumental, típica da alba dos días de festa. Exemplos: a alborada galega, a alborada de Ponte Caldelas ou a alborada de Pascual Veiga.
*o paseo dun grupo facendo música polas rúas.
*un toque militar realizado coa corneta ao amencer, antes do izado da bandeira.
*o grupo musical **Alborada** do Perú.

Hai varias publicacións co nome de *Alborada*:
*O semanario ***La Alborada***, impreso na Habana a partir de 1911, e dirixido por Roberto Blanco Torres.
*A revista ***Alborada*** editada en Pontevedra en 1922.
*O xornal ***Alborada***, editado en Monforte de Lemos entre 1923 e 1928.
*A revista ***Alborada***, editada en Buenos Aires en 1925.
*O xornal ***Alborada***, editado en Lugo entre 1931 e 1936.
*A revista ***Alborada*** do Centro Galego de Barcelona, fundada en 1948.
****Alborada***, *Organo de la Casa Galicia de São Paulo*, que apareceu en 1955, con segunda época en 1963-1969.
*A revista ***Alborada***, editada en Maracaibo en 1974.

E dúas empresas editoriais:
***Editorial Alborada**, aparecida en Pontevedra a principios do s. XX que, entre outros, publicou o libro *Proel* de Luís Amado Carballo.
***Editorial Alborada**, ligada á Federación de Sociedades Gallegas de la República Argentina.

## Véxase tamén
### Outros artigos
**La Alborada*
Xosé Anxo Laxe

**Xosé Anxo Lage Suárez**, nado en Outeiro de Rei en 1954, é un político galego.

## Traxectoria
Funcionario da Seguridade social, Xosé Anxo Lage entrou na política a partir do sindicalismo. É afiliado da CIG e foi representante sindical neste organismo, ademais de presidir a xunta de persoal da Administración do Estado na provincia de Lugo.

Nas eleccións locais de 1995 presentouse polas listas do BNG no concello de Lugo, mais non foi elixido. En 1997 pasou a ser concelleiro en substitución de Xoán Carlos Carreira. Nas eleccións municipais 1999 foi elixido concelleiro e, grazas ao bipartito formado por BNG e PSdeG, converteuse en delegado municipal de Transportes. Na súa etapa nesta concellería, fixo unha das últimas remodelacións do transporte público na cidade.

Volveu á oposición co seu partido tralas eleccións de 2003 e 2007. Nestas últimas, foi o cabeza de lista do BNG, posto que disputou con Xosé Antón Bao. Dende entón, ocupou o cargo de voceiro municipal do partido. Foi membro do consello local do BNG e durante algún tempo foi o responsable de Organización do Bloque na comarca de Lugo-centro.

No 2012 pasou a formar parte do partido Compromiso por Galicia, da que é secretario local en Lugo

## Notas
## Véxase tamén
### Ligazóns externas
*Entrevista de 2009 na que rexeita un pacto de goberno co PSOE
*Blog de Xosé Anxo Laxe
Galería de imaxes do río Te

Río Te ou río da Torre

Ficheiro:Entre A Devesa e A Marquesa, Asados, Rianxo.jpg|Asados, Rianxo
Ficheiro:Pozo do Trabazo, Río Té, Taragoña, Rianxo.jpg|
Ficheiro:Araño, Rianxo. De caminho a Pozo Bastón.jpg|O Araño, Rianxo
Ficheiro:Fervenza do Pozo Bastón, O Araño, Rianxo.jpg|Fervenza do Pozo Bastón O Araño, Rianxo
Ficheiro:Fervenza en Pozo Bastón, O Araño, Rianxo, Galiza.jpg|Fervenza do Pozo Bastón O Araño, Rianxo
Ficheiro:Saltos de auga no río Te. O Araño, Rianxo. Galiza.jpg
Ficheiro:Río Te. O Araño, Rianxo. Galiza.jpg
Ficheiro:Río Té. Rianxo. Augas bravas.jpg|Augas bravas, Rianxo
Kong Kristian stod ved højen mast

miniatura|Kong Kristian stod ved højen mast (instrumental).

**Kong Kristian stod ved højen mast** (do dinamarqués: *O Rei Cristian estaba no mastro maior*) é o himno real de Dinamarca. Ten o status de himno nacional xunto con Der er et yndigt land, aínda que este está case exclusivamente relacionado co Casa Real Dinamarquesa e o Exército.

## Tradición 
Na noite de Aninovo é tradicional ver pola televisión ao Coro de Rapazas da Radio Dinamarquesa interpretalo inmediatamente despois da media noite. Habitualmente só se canta a primeira estrofa en actos oficiais. Adoptado en 1780, é un dos himnos nacionais máis antigos do mundo.

A letra refírese ao rei danés Cristian IV (1577-1648), quen mantivo encarnizadas guerras contra ingleses e suecos, en especial con estes últimos, perdendo un ollo nunha batalla naval xunto ao mastro maior. Na letra tamén se fala de Niels Juel (1629-1697), que foi un heroe naval de Dinamarca, almirante da armada danesa, que obtivo grandes vitorias neste campo contra os suecos nas guerras daneso-suecas en tempos de Federico III e de Peter Wessel, outro heroe da aramada, que se lle puxo o alcume de Tordenskjold, que significa "Escudo dos tronos". Obtivo grandes vitorias tamén contra os suecos e os ingleses, como a batalla do estreito de Skagerrak, da cal se fala nesa estrofa do himno. Tanto Niels Juel como Tordenskjold naceron en Noruega, que naquela época era danesa.

## Letra 
## Véxase tamén 
### Outros artigos 
* Der er et yndigt land

### Ligazóns externas 
* Himno en MP3
Jönköping

**Jönköping** é unha cidade e un municipio sueco situada un 350&nbsp;km ao suroeste de Estocolmo na beira sur do lago Vättern. Jönköping é a capital de provincia de Jönköping e está situada na provincia histórica Småland.

## A municipalidade de Jönköping 
O municipio de Jönköping (en sueco *Jönköpings kommun*) está conformado por tres cidades: Jönköping, Huskvarna e Gränna, os terreos circundantes e a illa Visingsö. O municipio de Jönköping ten 121.000 habitantes. Huskvarna está situada preto de Jönköping. Alí están situadas fábricas de máquinas de coser e motoserras.

Hai sete cidades irmás de Jönköping: Svendborg e Slagelse en Dinamarca, Bodø en Noruega, Kuopio e Valkeakoski en Finlandia, Lääne-Viru en Estonia e Tianjin na China.

## A cidade de Jönköping 
A cidade de Jönköping ten 85.000 habitantes. Hai moitas igrexas. As igrexas maiores son a igrexa *Sofia* no oeste, e a igrexa *Kristina* ao leste do centro. Hai unha escola superior, un hospital e algúns museos.
Hai dous lagos menores, *Munksjön* e *Rocksjön*.

No leste de cidade hai un estadio cuberto, propiedade do equipo de hóckey sobre xeo HV71. O estadio chámase *Kinnarps Area*.

Persoas famosas de Jönköping son:
* John Bauer, debuxante, pintor
* Amy Diamond, cantante
* Agnetha Fältskog, ABBA
* Dag Hammarskjöld, Xeral de Nacións Unidas
* Nina Persson, The Cardigans
* Viktor Rydberg, escritor

## Véxase tamén 
### Ligazóns externas 
* Páxina oficial
Carlos Baliñas Fernández

**Carlos-Amable Baliñas Fernández**, nado en Vilarchán (Quireza, Cerdedo-Cotobade) o 16 de decembro de 1930, é un profesor e filósofo galego. É pai do historiador Carlos Baliñas Pérez.

## Traxectoria 
Fixo os estudos de filosofía na Universidade de Comillas (Cantabria). Ingresou a estudar Filosofía e Letras na Universidade de Santiago de Compostela en 1954, trasladándose tres anos despois a Universidade Central de Madrid (actual Universidade Complutense) para facer o segundo ciclo da carreira, onde acadou o título de licenciado en Filosofía, esta vez no ámbito civil. Obtivo unha bolsa da Banca Juan March para completar estudos na Universidade de Múnic (Alemaña), o que o puxo en contacto coas correntes da filosofía europea.

En 1960 incorporouse como Catedrático de Ensino Medio de Filosofía. Exerceu a docencia nos institutos de León, IES Santa Irene de Vigo e IES Arcebispo Xelmírez de Santiago de Compostela. En 1963 acadou o doutoramento en Filosofía pola Universidade de Madrid coa tese *La historicidad del ser, el concepto de Historia*, dirixida por Santiago Montero Díaz. Foi tamén membro de varias fundacións e padroados.

## Obra 
O seu campo de traballo intelectual recorre a publicación de numerosos libros (*El acontecer histórico*, *Amor Ruibal en su tiempo y en el nuestro*, *Descubrindo a Otero Pedrayo*, *Rosalía de Castro, entre a poesía e a política*, *Galicia de papel* etc), artigos en revistas especializadas (*Revista de Filosofía*, *Agora*, *Grial* ou *Anthropos*), entradas en enciclopedias (Enciclopedía de la Cultura Hispánica ou a Gran Enciclopedia Rialp) e na prensa escrita (*El Correo Gallego*, *El Ideal Gallego* e *La Voz de Galicia*). En 1984 participou na Semana Galega de Filosofía.

## Recoñecementos 
No ano 2000, foille concedida a Medalla Castelao da Xunta de Galicia.

No 2023, foi nomeada académico da Academia Xacobea.

## Vida persoal
Foi irmán de Dositeo Valiñas (1921-2024), que foi crego en Ribadumia moitos anos.

É pai do historiador Carlos Baliñas Pérez.

## Notas 
## Véxase tamén 
### Bibliografía 
* 

### Ligazóns externas 
* Ficha en Dialnet
A Gándara, Borneiro, Cabana de Bergantiños

**A Gándara** é un lugar da parroquia de Borneiro no concello coruñés de Cabana de Bergantiños na comarca de Bergantiños. Tiña 40 habitantes no ano 2018 segundo datos do Instituto Naciona de Estatística dos cales 21 eran homes e 19 mulleres.

## Lugares e parroquias 
### Lugares de Borneiro 
### Parroquias de Cabana de Bergantiños
A Cruz, Cesullas, Cabana de Bergantiños

**A Cruz** é un lugar da parroquia de Cesullas no concello coruñés de Cabana de Bergantiños na comarca de Bergantiños. Segundo o Instituto Galego de Estatística, en 2024 estaba deshabitado.

## Notas 
## Lugares e parroquias 
### Lugares de Cesullas 
### Parroquias de Cabana de Bergantiños
Viño da Terra do Val do Miño-Ourense

O **Viño da Terra Val do Miño-Ourense** é unha indicación xeográfica empregada para designar os viños de mesa orixinarios da zona vitícola do val do Miño, que abrangue os concellos de: Pereiro de Aguiar, Coles, Ourense, Barbadás, Toén e San Cibrao das Viñas, situados na provincia de Ourense, Galicia.

Esta indicación xeográfica foi regulamentada en 2001.

## Variedades de uva 
* Tintas: Mencía, Caiño, Mouratón, Sousón, Cabernet Franc, Garnacha Tintorera e Brancellao. 
* Brancas: Palomino, Treixadura, Torrontés, Albariño, Loureiro, Riesling, Dona Branca e Godello.

## Véxase tamén 
* Viños de España
* Viño da Terra

## Notas 
* Ministerio de Agricultura, Pesca e Alimentación: *Disposicións regulamentarias dos viños da Terra de España*, 28/01/2009
Viño da Terra de Barbanza e Iria

O **Viño da Terra de Barbanza e Iria** é unha Indicación xeográfica empregada para designar os viños de mesa orixinarios principalmente da zona vitícola da ribeira da ría de Arousa, que comprende os concellos de Catoira, Valga, Pontecesures (provincia de Pontevedra) e Padrón, Dodro, Rianxo, Boiro, A Pobra do Caramiñal, Ribeira e varias parroquias do Porto do Son e Lousame provincia da Coruña).

Esta indicación xeográfica foi regulamentada no ano 2007.

## Variedades de uva 
* Tintas: Mencía, Caiño Tinto, Brancellao, Espadeiro, Loureira Tinta e Sousón.
* Brancas: Albariño, Godello, Palomino, Caíño Branco, Loureira Branco, Treixadura e Torrontés.

## Véxase tamén 
### Outros artigos
* Viños de Galicia
* Viño da Terra

### Ligazóns externas 
* Ministerio de Agricultura, Pesca e Alimentación: *Disposicións regulamentarias dos viños da Terra de España*, 28/01/2009
Viño da Terra de Betanzos

O **Viño da Terra de Betanzos** é unha Indicación Xeográfica Protexida galega empregada para designar os viños de mesa orixinarios da zona vitícola de **Betanzos**. Comprende os concellos de Bergondo, Betanzos, Coirós, Miño e Paderne, e algunhas parroquias dos de Abegondo, Oza-Cesuras e Sada.

Esta indicación xeográfica foi regulamentada en 2000, constituíndo unha entidade para a comarca vitivinícola recoñecida e que está máis ao norte da comunidade galega.

## Historia
miniatura|Porto de Betanzos, Adegueiro.
Betanzos foi terra de alta produción de viño desde o medievo, cando menos desde o século XVI. Nese século están documentadas ordenanzas de regulación da produción e os tempos de vendima. Algúns textos recollen como se traballaban as viñas en Betanzos, ou Bergondo, e se contrataban xornaleiros para iso, e mesmo como se exportaba a América..

O seu cultivo estivo a piques de desaparecer por varias pragas no século XIX. A tradición na produción e comercialización de viño en Betanzos continuou como viño de mesa en empresas como Coes que tivo aceptación comercial ata xurdir o viño con denominacións de orixe e comercializado con marcas. Actualmente o viño de Betanzos é un viño lixeiro, froiteiro e de pouca gradación. Prodúcese en variedade branca e tinta. A tradición é tomalo nos *loureiros*, son adegas de particulares sinaladas cunha rama de loureiro na porta. O consumo e venda deste viño está concentrada na zona e non é doado atopalo á venda xa que está centrada a produción no autoconsumo.

## Viños e variedades de uva 
Nesta indicación prodúcense viños brancos, tintos e monovarietais. Algunhas das adegas que producen, ou que o produciron deste viño, son as Adegas Beade, Adegas Lorenzo Bescansa, Bodegas Eladio, Bodegas Rilo, Codeseira, Ladeiras de Paderne, Ribeiras de Armea ou Viña Ártabra.

## Galería

Ficheiro:Betanzos_Río_Mendo_e_Mandeo_1.jpg|Abas con viñas a carón do Mandeo en Betanzos.
Ficheiro:Betanzos_Río_Mendo_e_Mandeo_8.jpg|
Ficheiro:Betanzos_Brabío_Viñas_1.jpg|Viñas en Brabío.
Ficheiro:Betanzos_Brabío_Viñas_3.jpg|

## Notas 
## Véxase tamén 
### Outros artigos 
* Viños de Galicia
* Viño da Terra

### Ligazóns externas 
* Minsterio de Agricultura, Pesca e alimentación, Indicación Xeográfica Protexida "Betanzos"
* Disposición da Xunta
Origin of Symmetry

***Origin of Symmetry*** é o segundo álbum da banda inglesa Muse, editado o 18 de xuño do 2001 a través do selo Mushroom Records. "Plug In Baby", "New Born", "Bliss", "Feeling Good" e "Hyper Music" foron os sinxelos deste álbum.

## Listaxe de cancións 
# "New Born" – 6:01
# "Bliss" – 4:12
# "Space Dementia" – 6:20
# "Hyper Music" – 3:20
# "Plug In Baby" – 3:40
# "Citizen Erased" – 7:19
# "Micro Cuts" – 3:38
# "Screenager" – 4:20
# "Dark Shines" – 4:47
# "Feeling Good" – 3:19
# "Futurism" (canción extra no Xapón) – 3:27
# "Megalomania" – 4:38
Showbiz

***Showbiz*** é o álbum de estrea da banda inglesa Muse, editado o 4 de outubro de 1999 no Reino Unido a través do selo Mushroom Records. Gravado entre abril e maio nos RAK Studios de Londres e no Sawmills Studio en Cornualla, o álbum foi producido por John Leckie e Paul Reeve xunto coa banda. *Showbiz* tivo un éxito comercial menor, acadando o número 29 da lista de álbums británica.

*Showbiz* foi lanzada en varias zonas do mundo a través dos distintos selos rexionais da banda: Naïve en Francia; Motor en Alemaña, Rusia, Turquía e Ucraína; Maverick nos Estados Unidos; Play It Again Sam (PIAS) no Benelux; e Avex Trax no Xapón.

## Listaxe de cancións 
Todos os temas compostos por Matthew Bellamy .
# "Sunburn" – 3:54
# "Muscle Museum" – 4:23
# "Fillip" – 4:01
# "Falling Down" – 4:34
# "Cave" – 4:46
# "Showbiz" – 5:16
# "Unintended" – 3:57
# "Uno" – 3:38
# "Sober" – 4:04
#* "Spiral Static" (bonus track entre "Sober" e "Escape" na edición xaponesa) – 4:44
# "Escape" – 3:31
# "Overdue" – 2:26
# "Hate This & I'll Love You" – 5:09
Absolution

***Absolution*** é o terceiro álbum de estudio da banda inglesa de rock alternativo Muse. Foi editado o 21 de setembro do 2003 no Reino Unido e seis meses despois, o 23 de marzo do 2004, nos Estados Unidos polo selo Taste Music Limited.

## Listaxe de cancións 
Todas as letras escritas por Matthew Bellamy; toda a música composta por Matthew Bellamy, Dominic Howard e Chris Wolstenholme, agás onde se indique.
# "Intro" – 0:22
# "Apocalypse Please" – 4:12
# "Time Is Running Out" – 3:56
# "Sing for Absolution" – 4:54
# "Stockholm Syndrome" – 4:58
# "Falling Away with You" – 4:40
# "Interlude" – 0:37
# "Hysteria" (Bellamy/Wolstenholme) – 3:47
# "Blackout" – 4:22
# "Butterflies and Hurricanes" – 5:01
# "The Small Print" – 3:28
# "Endlessly" – 3:49
# "Thoughts of a Dying Atheist" – 3:11
# "Ruled by Secrecy" – 4:54
Black Holes and Revelations

***Black Holes and Revelations*** é o cuarto álbum de estudio da banda inglesa de rock alternativo Muse, editado o 3 de xullo do 2006. O álbum marcou un cambio con respecto aos anteriores discos de Muse e a banda cita como influencias a Queen, Millionaire, Sly and the Family Stone, Depeche Mode, Franz Ferdinand e á música do sur de Italia.

O álbum ten matices políticos e de ciencia ficción, cunhas letras que abranguen temas tan variados como a corrupción política, a invasión extraterrestre, conspiracións da nova orde mundial así como cancións románticas máis convencionais. Del sacáronse os sinxelos "Supermassive Black Hole", "Starlight", "Knights of Cydonia" e "Invincible".

## Listaxe de cancións 
# "Take a Bow" – 4:35
# "Starlight" – 3:59
# "Supermassive Black Hole" – 3:29
# "Map of the Problematique" – 4:18
# "Soldier’s Poem" – 2:03
# "Invincible" – 5:00
# "Assassin" – 3:31
# "Exo-Politics" – 3:53
# "City of Delusion" – 4:48
# "Hoodoo" (Bellamy/Wolstenholme) – 3:43
# "Knights of Cydonia" – 6:06
# "Glorious" (lanzada en iTunes) – 4:38
Dombate, Borneiro, Cabana de Bergantiños

**Dombate** é un lugar da parroquia de Borneiro no concello coruñés de Cabana de Bergantiños na comarca de Bergantiños. Tiña 35 habitantes no ano 2018 segundo datos do Instituto Nacional de Estadística dos cales 18 eran homes e 17 mulleres.

Neste lugar atópase o Dolmen de Dombate. Por este lugar pasa a 3ª etapa da ruta de sendeirismo do Camiño dos Faros.
## Lugares e parroquias
### Lugares de Borneiro
### Parroquias de Cabana de Bergantiños